《送刘禹玄州判率农夫多人诣畿垦田》
元代·成廷圭

京畿华壤尽提封，开辟抡材献九重。使者传宣来万里，郎官分九领三农。

江淮田赋方全免，邦国军需足上供。今日送君歌此曲，庙堂无复虑年凶。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。